钦定古今图书集成/明伦汇编/闺媛典/第045卷 > 三贞
## 钦定古今图书集成/明伦汇编/闺媛典/第045卷 > 三贞

按《益都耆旧传》：“巴三贞者，阆中马眇新妻义，西充国
王元愦妻姬，皆阆中人也。阆中赵蔓君妻华，西充国
人也。姬早失夫，介然守操。中平五年，黄巾馀类延益
州，贼帅赵蕃据阆中城，拘迫衣冠，令入妇女为质，义、
姬、华等随北入城。后贼类争势，攻破阆中，时人或死
或奔，家室相失，义、姬、华随类出城走。传闻后贼或拘”
略妇女，于是三人自度穷迫，恐不免于拘逼，乃相与
自沈于水而死。乡党闻之，莫不感伤，号曰“三贞。”